**Tellimuskiri**

Täname teid eduka pakkumise eest. Kinnitan, et Päästeamet soovib teilt tellida päästevõrgustiku strateegia aastani 2030 dokumendi ning sellega seotud elementide kujundustöid.

**Kujundustööd on järgmised:**

* Strateegiadokumendi veebi- ja trükiversioon kahes keeles (EE+EN), sealhulgas dokumendis olevate jooniste kujundamine, olulisemate infolõikude ja numbrite graafiline esitamine, sisutekstide küljendus ja viimistlemine
* Lihtsustatud ja kokkuvõtlik trükiversioon strateegiadokumendist A3 formaadis eesti keeles (väärtused, missioon ja visioon, sihid mõõdikud ja/või strateegilised läbimurded)
* Microsoft Teams taustapilt
* Töölaua taustapilt
* Nutitelefoni taustapilt
* LinkedIn kaanepilt
* E-kirja signatuur
* Infotahvlid (missioon ja visioon ning väärtused)

Kujundustööde tegemisel lähtuda hinnapäringus ning hinnapakkumuses toodud tingimustest. Soovituslik on lähtuda Päästeameti CVI-st ning kasutada strateegia kujunduses Päästeameti fotosid.

**Tööde esitamise ajakava:**

Täitja esitab hankijale vähemalt kolm (3) erinevat ideekavandit kujundustööde nimekirjas toodud elementidest, millest hankija valib, millisega edasi minna.

* + eestikeelse strateegia veebi- ja trükiversiooni esmase kujunduse tähtaeg on hiljemalt 15.09.2025
  + inglisekeelse strateegia veebi-ja trükiversiooni esmase kujunduse tähtaeg on hiljemalt kahe nädala jooksul pärast eestikeelse strateegia kujunduse kinnitamist
  + Teams-i, töölaua, nutitelefoni, LinkedIn-i tausta, e-kirja signatuuri, väljaprinditava A3 ja infotahvlite kujunduse esmane tähtaeg on hiljemalt 07.10.2025
  + Kogu töö (kõik elemendid) tähtaeg on 08.11.2025 (puuduolevad mõõdikud edastab hankija kujundatud failidele juurde lisamiseks hiljemalt 01.11.2025)
  + Kui pakkuja soovib kõik elemendid kujundada ära korraga, siis on kõigi elementide esmaste versioonide kolme (3) kujundusalternatiivi tähtaeg hiljemalt 22.09.

Hind kokku: 7142 eurot, millele lisandub käibemaks.

Täitja esitab tellijale Eesti e-arve standardile vastava e-arve. Tasumine toimub pärast üleandmise-vastuvõtmise akti allkirjastamist ja täitja poolt esitatud nõuetekohase arve edastamist 21 (kahekümne ühe) kalendripäeva jooksul.